b'\n_START_ARTICLE_\nKamilo de Lellis\n_START_SECTION_\n\xc5\xbdivotopis\n_START_PARAGRAPH_\nKamilo de Lellis je ro\xc4\x91en 25. svibnja 1550. u Bucchianicu, u Abruzzima u Italiji. Rano ostaje bez majke te po\xc4\x8dinje sa skitnjom, kockanjem i kartanjem. Otac ga ubrzo upisuje u vojnu \xc5\xa1kolu._NEWLINE_Kasnije su se otac i sin spremali u lepantsku bitku. Na putu mu se otac razboli te umre. No bolest je zahvatila i Kamila i on je dao zavjet da \xc4\x87e postati franjevac ako ozdravi. Nakon ozdravljenja zaboravio je na taj zavjet i opet \xc5\xbeelio i\xc4\x87i u bitku. Tada mu se opet pojavi ozbiljna rana na nozi. Tada je upu\xc4\x87en u Rim u bolnicu na lije\xc4\x8denje._NEWLINE_Nakon lije\xc4\x8denja odlazi opet u vojsku te ratuje pod zastavom \xc5\xa0panjolske. U jednoj pomorskoj bitki, za vrijeme oluje, ponovno ponovi zavjete koje opet zaboravi. Nakon neuspje\xc5\xa1nog ratovanja opet postaje siromah. Prilikom posjeta jednom kapucinskom samostanu do\xc5\xbeivi obra\xc4\x87enje._NEWLINE_Nakon neuspjelih poku\xc5\xa1aja da postane \xc4\x8dlanom kapucinskog reda, odlazi na rad u Rim u bolnicu Sv. Jakova. Sa 32 godine jpo\xc4\x8de marljivo u\xc4\x8diti te se 1584. zaredi za sve\xc4\x87enika. Imao je svoju manju zajednicu koj isu se brinuli o bolesnicima, a 1591. papa Grgur XIV. ih je odobrio._NEWLINE_I tada po\xc4\x8de blagotvorno djelovanje njegovih redovnika s crvenim kri\xc5\xbeem na habitu. Sveti Kamilo je prednja\xc4\x8dio svojim primjerom, dobrotom, ljudsko\xc5\xa1\xc4\x87u i milosr\xc4\x91em prema bolesnicima. Kad se radilo o dobru bolesnika, za njega nijedan posao nije bio poni\xc5\xbeavaju\xc4\x87i, nijedna usluga ne\xc5\xa1to odvratno. Godine 1607. daje ostavku na slu\xc5\xbebu generalnog poglavara reda. Umro je u Rimu 14. srpnja 1614. Za\xc5\xa1titnik je svih bolnica, bolni\xc4\x8dara, bolesnika i umiru\xc4\x87ih.'